
שלום רב,


הנדון: בקשתכם למידע ומסמכים לפי חוק חופש המידע, התשנ"ח-1998 – מענה להבהרות
סימוכין: מכתבכם מיום 3 בנובמבר 2019, בקשה להבהרה מתאריך 12 בדצמבר 2019, בקשה להבהרה מתאריך 26 בינואר 2020


לבקשתכם, להלן התייחסותנו לפנייתכם האחרונה שבסימוכין: 

1. כפי שכבר צוין בתשובתנו הקודמת, המכון הגיאולוגי פועל בהתאם לחוק חובת המכרזים, התשנ"ב-1992 ותקנותיו, ובהתאם להוראות החשב הכללי והוראות התכ"ם.

1. במהלך שנת 2019, ועד למועד קבלת פנייתכם הראשונה, המכון הגיאולוגי לא פרסם בתחום חוות שרתים, system או סייבר אף מכרז כהגדרתו בתקנות חובת המכרזים, התשנ"ג-1993, כך שוודאי  שלא היו מתמודדים במכרזים מסוג זה.

1. כפי שציינו, כל התקשרויות המכון, לרבות התקשרויות בעקבות מכרז, מתפרסמות מידי רבעון באתר 'חופש המידע' בכתובתhttps://foi.gov.il/he/search , תחת לשונית 'מאגר תשובות', כך שתוכלו לאתר שם כל התקשרות שעשה המכון בתחומים המבוקשים על ידיכם. עד למועד זה התפרסמו באתר חופש המידע כלל דו"חות ההתקשרויות לכל רבעוני 2019.

1. יחד עם זאת, ולבקשתכם, מצורפות בזאת חמש הזמנות רכש שעניינן חוות שרתים, System ו/או סייבר. כאמור, כולן מופיעות בדו"חות ההתקשרויות שפורסמו.


אנו עומדים לרשותכם בכל שאלה נוספת.

    בכבוד רב,

     גל יסעור 
הממונה על העמדת מידע לציבור

